55. ΑΠΟΦΑΣΙΣ ΠΡΟΕΡΟΥ ΚΥΒΕΡΝΗΣΕΩΣ Αριθ. 16401/130 της 1/16 Ιουν. 1965 (ΦΕΚ Β΄365) Περί συστάσεως Ανωτάτου Γνωμοδοτικού Συμβουλίου Τουρισμού. Έχοντες υπ' όψει τας διατάξεις του άρθρ. 2 του Α.Ν. 1681/1951 «περί Υπουργικού Συμβουλίου και Υπουργείων» και του άρθρ. 5 του Νόμ. 3076/1964 «περί τροποποιήσεως και συμπληρώσεως του Α.Ν. 1671/51 κλπ.» αποφασίζομεν: 1.Συνιστάται παρά τη Προεδρία Κυβερνήσεως Ανώτατον Γνωμοδοτικόν Συμβούλιον Τουρισμού αποσκοπούν εις την εισήγησιν μέτρων δια τον συντονισμόν των προς προαγωγήν του τουρισμού εν τη χώρα ενεργειών και την χάραξιν των κατευθυντηρίων γραμμών της όλης υπέρ της τουριστικής αναπτύξεως προσπαθείας. Ειδικώτερον εις το Ανώτατον Γνωμοδοτικόν Συμβούλιον ανατίθεται: α)Η έρευνα παντός θέματος σχέσι έχοντος με τον πολιτισμόν, τον χαρακτήρα και την εμφάνισιν της χώρας. β)Η καταβολή προσπαθείας προς συνεχή βελτίωσιν της ποιότητος των προς τους επισκέπτας της χώρας παρεχομένων τουριστικών υπηρεσιών και έξαρσιν του πνευματικού μέρους αυτών. γ)Η μελέτη και υπόδειξις μέτρων αναφερομένων εις την τουριστικήν αγωγήν του λαού και την καλλιέργειαν και προαγωγήν της τουριστικής συνειδήσεως παρ’ αυτώ. (Μετά την σελ. 64,70(α) Σελ. 64,71 264-013 Ελληνικός Οργανισμός Τουρισμού 18.Β.α.55 129 δ)Η μελέτη και υπόδειξις μέτρων συντονισμού της καθ’οιονδήποτε τρόπον σχετιζομένης προς την τουριστικήν ανάπτυξιν γενικής κρατικής δραστηριότητος και της δραστηριότητος των Οργανισμών Τοπικής Αυτοδιοικήσεως και των πάσης φύσεως Οργανισμών δημοσίου ή ιδιωτικού δικαίου. 2.Μέλη του Ανωτάτου Γνωμοδοτικού Συμβουλίου Τουρισμού, καθίστανται: α)Ο Υπουργός Προεδρίας Κυβερνήσεως όστις και προεδρεύει τούτου. β)Τα μέλη του Διοικητικού Συμβουλίου του Ελληνικού Οργανισμού Τουρισμού. γ)Οι Πρόεδροι ή οι αρμόδιοι εκπρόσωποι των ακολούθων Οργανισμών και Οργανώσεων, αναπληρούμενοι εν κωλύματι ή απουσία υπό των ορισθησομένων αναπληρωτών των: Ελληνικής Λέσχης Περιηγήσεων και Αυτοκινήτου. Βασιλικού Ναυτικού Ομίλου. Ελληνικού Ορειβατικού Συνδέσμου. Ελληνικής Περιηγητικής Λέσχης. Βασιλικής Αερολέσχης Ελλάδος. Ομοσπονδίας Εκδρομικών Σωματείων. Πανελληνίου Ακτοπλοϊκής Ενώσεως. Συνδέσμου των εν Ελλάδι Τουριστικών και Ταξειδιωτικών Γραφείων. Γενικής Συνομοσπονδίας Εργατών Ελλάδος. Συνδέσμου Υπαλλήλων Ξενοδοχείων ύπνου Αθηνών, Πειραιώς και Περιχώρων. Τεχνικού Επιμελητηρίου Ελλάδος. Ξενοδοχειακού Επιμελητηρίου Ελλάδος. Ναυτικού Επιμελητηρίου Ελλάδος. Ολυμπιακής Αεροπορίας Α.Ε. Α.Ε. Ξενοδοχείων «Αστήρ». Μετέχουν επίσης του Συμβουλίου: α)Εκπρόσωποι των Υπουργείων Συντονισμού, Εσωτερικών, Παιδείας και Θρησκευμάτων, Οικονομικών, Δημοσίων Έργων, Εμπορικής Ναυτιλίας, Συγκοινωνιών και Υγιεινής οριζόμενοι υπό των οικείων Υπουργών. β)Ο Διευθυντής της Τουριστικής Αστυνομίας. γ)Εκπρόσωποι των Τραπεζών Ελλάδος, Εθνικής και Ε.Τ.Β.Α. δ)Τα κάτωθι πρόσωπα κεκτημένα ειδίκευσιν και πείραν περί τα θέματα του τουρισμού κτηθείσαν εξ ειδικών περί ταύτη ενασχολήσεων επί πνευματικού και επαγγελματικού πεδίου: Κωνστ. Αποστολίδης, Διευθυντής Τουριστικού Γραφείου. Γεώργιος Γιαννουλάτος, Εφοπλιστής. Ιωάννης Γουλανδρής, Εφοπλιστής. Σπυρίδων Δαμίγος, Διευθυντής Ξενοδοχειακής Επιχειρήσεως. Δημήτριος Ζάννας, Δικηγόρος, Πρόεδρος Τ.Ε.Τ. Θεσσαλονίκης. Σελ. 64,72 264-014 Νικόλαος Καβουνίδης, Εφοπλιστής. Βασίλειος Καλκάνης, Διευθυντής Ξενοδοχειακής Επιχειρήσεως. Παναγ. Π. Καραδόντης, Διευθυντής Ξενοδοχειακής Επιχειρήσεως. Χρήστος Κουλουβάτος, Διευθυντής Τουριστικού Γραφείου. Γεώργιος Κουτσουμάρης, Οικονομολόγος – Καθηγητής. Γεράσιμος Πατρονικόλας, Ιατρός – Καθηγητής. Περικλής Πετρακόπουλος, Διευθυντής Ξενοδοχειακών Επιχειρήσεων. Σπυρίδων Τυπάλδος, Εφοπλιστής. 3.Αι υπηρεσίαι των μελών του Ανωτ. Γνωμοδ. Συμβουλίου παρέχονται αμισθί ως τιμητικαί. Τα προς εξέτασιν θέματα εισάγονται ενώπιον του Συμβουλίου υπό του Υπουργού, όστις συγκαλεί τούτο άπαξ τουλάχιστον του μηνός. Το Συμβούλιον Ευρίσκεται εν απαρτία παρόντων τουλάχιστον των δύο τρίτων μελών αυτού και αποφασίζει κατά  πλειοψηφίαν των παρόντων. 4.Περί των συζητήσεων εν τω Συμβουλίω τηρούνται συνοπτικά πρακτικά. Αι λαμβανόμεναι γνωμοδοτήσεις υποβάλλονται εις τον Πρόεδρον της Κυβερνήσεως προς λήψιν των κατά νόμον αποφάσεως αίτινες κοινοποιούνται εις τας αρμοδίας κρατικάς αρχάς προς εφαρμογήν των εν ταις αποφάσεσιν υποδεικνυομένων μέτρων. 5.Το Συμβούλιον δύναται να συγκροτή Επιτροπάς εκ μελών αυτού προς επεξεργασίαν και προπαρασκευήν θεμάτων. 6.Η Γραμματεία του Συμβουλίου συγκροτείται εξ υπαλλήλων του Ελληνικού Οργανισμού Τουρισμού οριζομένων υπό του Γενικού Γραμματέως αυτού. 18.Β.α.55 Ελληνικός Οργανισμός Τουρισμού 130 